PATVIRTINTA

Šiaulių Didždvario gimnazijos

direktoriaus 2017-02-02

įsakymu Nr. V-17a

**ŠIAULIŲ DIDŽDVARIO GIMNAZIJOS PAGRINDINIO UGDYMO II DALIES IR VIDURINIO UGDYMO AKOMPONIATORIAUS PAREIGYBĖS APRAŠYMAS Nr.**

**I SKYRIUS**

**PAREIGYBĖ**

1. **Pareigų pavadinimas:** Šiaulių Didždvario gimnazijos pagrindinio ugdymo II dalies ir vidurinio ugdymo akompaniatorius.

2. **Pareigybės grupė:** Šiaulių Didždvario gimnazijos specialistas.

3. **Pareigybės lygis:** B.

4. **Pareigybės paskirtis:** Pagrindinio ugdymo II dalies ir vidurinio ugdymo akompaniatorius akomponuoja choreografijos pamokose ir repeticijose.

5. **Pareigybės pavaldumas:** Šiaulių Didždvario gimnazijos pagrindinio ugdymo II dalies ir vidurinio ugdymo akompaniatorius tiesiogiai pavaldus dailės, menų, neformaliojo švietimo ir pagalbos skyriaus vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Šiaulių Didždvario gimnazijos akompaniatoriumi gali dirbti asmuo turintis aukštąjį ar aukštesnįjį muzikos išsilavinimą, žinantis gimnazijos specifiką ir keliamus reikalavimus, pasitikrinęs sveikatą.
2. Akompaniatorius turi būti sąžiningas, mandagus, komunikabilus, diplomatiškas, atidus, turėti bendravimo su vaikais psichologijos įgūdžių.
3. Akompaniatorių skiria ir atleidžia iš pareigų, nustato jo pareigybinį atlyginimą ir sudaro su juo rašytinę darbo sutartį Šiaulių Didždvario gimnazijos direktoriui.
4. Akompaniatorius turi žinoti:
   1. pedagoginės veiklos organizavimo būdus ir metodus;
   2. bendrosios ir pedagoginės etikos normas;
   3. švietimo ministerijos patvirtintas ugdymo programas;
   4. pirmosios medicininės pagalbos suteikimo būdus;
   5. gimnazijos nuostatus, darbo tvarkos taisykles;
   6. kitus gimnazijos veiklą reglamentuojančius norminius aktus;
   7. darbuotojų saugos ir sveikatos, priešgaisrinės saugos bei elektrosaugos, higienos normas bei taisykles ir jų laikytis.
5. Akompaniatorius savo darbe privalo vadovautis Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos respublikos vyriausybės nutarimais, Švietimo ir mokslo ministerijos teisės aktais, reglamentuojančiais vaikų ugdymą, gimnazijos nuostatais, gimnazijos direktoriaus įsakymais, darbo tvarkos taisyklėmis, šiuo pareigybės aprašu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Ugdyti vaikų muzikos pažinimo, dainavimo tradicijas ir kultūrą, pasitelkiant naujuosius muzikinės pedagogikos pasiekimus.
2. Lavinti vaikų balsus, muzikinę klausą, ritmo pojūtį.
3. Organizuoti muzikos užsiėmimus, vaikų šventes ir programas.
4. Tobulinti muzikinio ugdymo turinį ir jo kaitą atitinkančios pedagoginės veiklos formas ir metodus.
5. Padėti vaikams tenkinti jų saviraiškos ir saviugdos poreikius, plėtoti kultūrinius interesus.
6. Bendradarbiauti su mokytojais, organizuoti bendrą veiklą, vykdyti veiklos tęstinumą.
7. Dirbti su vaikais individualiai, rengti juos konkursams, pasirodymams.
8. Nuolat sekti naują muzikinių dainų repertuarą, analizuoti jį, sudaryti muzikinio vaikų auklėjimo planą.
9. Padėti kurti švenčių scenarijus.
10. Organizuoti visą įstaigos bendruomenės kultūrinę, pramoginę veiklą.
11. Tvarkyti savo pedagoginės veiklos dokumentaciją.
12. Ugdymo proceso metu rūpintis vaikų saugumu.
13. Įvykus nelaimingam atsitikimui arba vaikui susirgus, nedelsiant iškviesti gimnazijos visuomenės sveikatos priežiūros specialistą, informuoti gimnazijos administraciją, vaiko tėvus.
14. Apie visus neeilinius įvykius darbo metu pranešti gimnazijos vadovybei.
15. Užtikrinti tvarką salėje, rūpintis salėje inventoriaus saugumu.
16. Rinkti ir kaupti metodinę medžiagą, literatūrą, gaminti ugdymo priemones.
17. Dalyvauti pedagogų tarybos posėdžiuose. Vykdyti pedagogų tarybos nutarimus.
18. Kiekvienais metais susipažinti su privalomų pedagoginių dokumentų pildymo institucijomis ir laiku bei tvarkingai juos papildyti.
19. Suteikti vaikui reikiamą pagalbą: pastebėjus jo atžvilgiu taikomą smurtą, prievartą, seksualinį ar kitokio pobūdžio išnaudojimą ir pranešti apie tai gimnazijos vadovybei, Vaiko teisių apsaugos tarnybai.
20. Laikytis gimnazijos darbo tvarkos taisyklių.
21. Vykdyti gimnazijos vadovų nurodymus.

**IV SKYRIUS**

**ATSAKOMYBĖ**

1. Akompaniatorius atsako už:
   1. vaikų saugumą per užsiėmimus;
   2. vaikų muzikinio ugdymo kokybę;
   3. muzikinės veiklos planavimą;
   4. savo pareigų nuoseklų ir sąžiningą vykdymą;
   5. saugos ir sveikatos, priešgaisrinės saugos, elektrosaugos, higienos normų reikalavimų vykdymą;
   6. gimnazijos nuostatuose, darbo tvarkos taisyklėse, pareiginiuose nuostatuose numatytų pareigų bei funkcijų nuoseklų ir sąžiningą vykdymą.

\_\_\_\_\_\_\_\_\_\_\_\_\_\_\_